
GUVERNUL ROMÂNIEI

HOTĂRÂRE

pentru completarea Hotărârii Guvernului nr. 60/2005 privind organizarea şi funcţionarea Regiei Autonome „Administraţia Patrimoniului Protocolului de Stat” 

În temeiul art. 108 din Constituţia României, republicată,

<LLNK 12002    19130 302  15 54>	Guvernul României adoptă prezenta hotărâre:	

Articol unic. – După articolul 6 din Hotărârea Guvernului nr.60/2005 privind organizarea şi funcționarea Regiei Autonome „Administrația Patrimoniului Protocolului de Stat“, publicată în Monitorul Oficial al României, Partea I, nr.105 din 1 februarie 2005, cu modificările şi completările ulterioare, se introduce un nou articol, art.61, cu următorul cuprins:
”Art.61. - Regia Autonomă ”Administrația Patrimoniului Protocolului de Stat” publică pe pagina proprie de internet, în datele de 31 mai şi 30 noiembrie ale fiecărui an, şi menține publicată lista tuturor imobilelor, proprietate publică și privată a statului, aflate în administrarea regiei, cuprinzând următoarele:
a) adresa imobilului, suprafața desfășurată, suprafața terenului;
b) destinația imobilului: spațiu de locuit, spațiu pentru birouri, spațiu cu altă destinație;
c) în cazul persoanei juridice care utilizează imobilul se precizează: denumirea autorității sau instituției publice centrale sau locale, organizației sindicale, partidului politic, fundației, asociației, cabinetului de avocatură, biroului notarial, unității aparținând cultelor religioase, unității din domeniul presei sau editurii, misiunii diplomatice, oficiului consular, reprezentanței organizației internationale interguvernamentale acreditate în România, alte instituții;
d) în cazul persoanei fizice care utilizează imobilul se precizează: 
[bookmark: _GoBack](i) categoria funcției beneficiarului: demnitar, înalt funcționar public, funcționar public, personal cu statut special, personal contractual, altă categorie, fără a se menționa titulatura explicită a funcției;
(ii) categoria instituției în care își desfășoară activitatea: birou parlamentar, minister, agenție, autoritate, oficiu, consiliu, institut, secretariat de stat, directorat, departament, altă categorie, fără a se menționa denumirea explicită a instituției;
e) tipul contractului încheiat: închiriere, folosință gratuită, prestări de servicii, asociere;
f) temeiul de drept în baza căruia a fost atribuit imobilul către beneficiar și forma de alocare a contractului: prin atribuire directă cu aprobarea instituției abilitate sau prin procedură de licitație, potrivit legii;
g) data începerii și data încetării contractului;
h) prețul contractului sau chiria lunară, dacă este cazul.

